Document ID: /roh_data/filtered/fineweb-2-filterrobots_roh.jsonl.gz/26949

Il ciclist talian Michele Scarponi è mort. Il victur dal Giro d’Italia da l'onn 2011 saja mort tar in accident da traffic durant in trenament datiers da la citad dad Ancona. Il profi da 37 onns saja collidà cun in camiun ed anc mort sin via en l'ospital. Quai ha confermà il president da l'Uniun da ciclissem taliana.
Enfin l’ultim venderdi aveva Scarponi anc participà a la Tour of the Alps. In glindesdi aveva el gudagnà l’emprima etappa da Kufstein ad Innsbruck e terminà l’entira cursa sco quart. L'entschatta da matg fiss Scarponi partì sco capitani dal team Astana al Giro d'Italia.
RR novitads 12:00